Ari Behns foreldre - Snakker ut hos Fredrik Skavlan
Publisert onsdag 22. januar 2020 - 18:32
Sist oppdatert torsdag 23. januar 2020 - 13:58
Etter at kunstner og forfatter Ari Behn gikk bort første juledag, har familien hans hele veien vært åpen om at Behn tok sitt eget liv. Familien har fått mye ros for åpenheten, spesielt med tanke på fokuset de har rettet mot mental helse.
Forrige uke snakket Behns foreldre, Marianne Behn (66) og Olav Bjørshol (67), ut i et større intervju med Se og Hør, og den kommende helgen skal de, ifølge Dagbladet, gjeste Fredrik Skavlans (53) talkshow «Skavlan» på TV 2.
Pressesjef i TV 2, Jan-Petter Dahl, sier følgende om dette til avisen:
SNAKKET UT: Det var forrige uke Ari Behns foreldre gjorde sitt første intervju etter sønnens død. Foto: Faksimile fra Se og Hør Vis mer
Den kjente kunstnerens foreldre snakket ut for første gang til Se og Hør i forbindelse med minnesamværet etter bisettelsen, og Behns mor kunne blant annet fortelle bakgrunnen for hvorfor familien gikk så tidlig ut med at sønnen hadde tatt sitt eget liv.
- Ari var en kjent person. Vi valgte å si det som det var, for ikke å skape spekulasjoner - og med håp om å kunne være til hjelp for andre, fortalte Marianne Behn.
I intervjuet gikk også Behns far nærmere inn på sønnens siste døgn. Selv var han på besøk hjemme hos Ari i Lommedalen både julaften og første juledag.
- Det var jeg som fant ham. I dag er jeg svært takknemlig for at jeg fikk være hos ham, fortalte Olav.
Opprinnelig skulle Ari ha feiret julaften som kongeparets gjest sammen med Märtha Louise og deres tre døtre på Kongsseteren, men måtte avlyse. Kunstneren følte seg for dårlig til å delta, og planene ble derfor endret til at han skulle reise til Larkollen for å feire jul sammen med foreldrene. Denne planen ble heller aldri noe av, og dermed besluttet faren å reise til sønnen tidlig på julaften.
- Ari var ikke alene da han valgte å avslutte livet. Det virket som om Ari hadde funnet en slags ro den siste dagen, fortalte han til Se og Hør.
- Min førstefødte
Foreldrene holdt også tale i kirken under bisettelsen i Oslo domkirke 3. januar.
- Kjære Mikisen min. I en bokdedikasjon til meg skrev du: Til min elskede «mama». Takk for livet. Fra din sønn, Ari Mikael. Det har berørt meg dypt, sa Marianne Behn, og beskrev videre hvordan verden er full av farger - også mørke.